cyanic-selkie/wikianc huggingface dataset:
(9964) Հիդեյոնոգուչի
Միջին հեռավորությունը Արեգակից կազմում է 2,470536 ա. մ., առավելագույնը մոտենում է 2,1003 ա. մ. հեռավորության վրա և հեռանում 2,8407 ա. մ. ։ Արեգակի շուրջ մեկ ամբողջական պտույտ է կատարում 1418,36 երկրային օրվա ընթացքում, իր ուղեծրով շարժվելով միջինում 0,253815 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,22° անկյուն։
Արտաքին հղումներ
Կատեգորիա:1992 թվականին հայտնաբերված աստղագիտական մարմիններ Կատեգորիա:Ցուտոմու Սեկիի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Հայ ժողովրդի էթնոգենեզ
Հայ ժողովրդի էթնոգենեզ (հայ ժողովրդի ձևավորումը), հայ ժողովրդի ձևավորման բարդ և երկարատև գործընթացը, որ տեղի է ունեցել Հայկական լեռնաշխարհում։
Հայկական ավանդազրույց. Հայկ և Բել
Մինչև 19-րդ դարի վերջը տարածված էր հայ ժողովրդի ծագման առասպելական տարբերակը, որ գրի էր առնվել Մովսես Խորենացու կողմից։ Սակայն ինչպես մյուս հին պատմիչները, Մովսես Խորենացին նույնպես չգիտեր Ուրարտու պետության գոյության մասին և Վանի շրջակայքի ուրարտական հուշարձանները վերագրում էր լեգենդար Արա Գեղեցիկին։
Նախաքրիստոնեականում չէր ասվում թե հայերի նախահայր՝ Հայկի հայրը ով է։ Օգնության է գալիս Ք.ա. III հազարամյակով թվագրված շումերաքադդական սեպագիր արձանագրությունը, որտեղ ասվում է, որ Հայկը Հայ (ա)-ի որդին է։ Հայ (ա) ն եղել է տիեզերական ջրերի և իմաստության աստվածը։ Նրա թիկունքից են բխել Եփրատ և Տիգրիս գետերը։
Քրիստոնեական շերտում Հայկը Նոյի որդի Հաբեթի որդի Թորգոմի ժառանգներից է։ Այդտեղից էլ՝ միջնադարյան գրավոր աղբյուրներում Հայաստանին տրված «Թորգոմա տուն» և հայերին տրված «թորգոմյան ազգ» անվանումները (Աստվածաշնչի Թորգոմ նահապետը համարվում է Հայաստանի հնագույն պետական կազմավորումներից մեկի՝ Եփրատի ավազանում գտնված Թեգարամա-Թոգարմայի անվանադիր նախնին. այդ պետական կազմավորման մասին վաղագույն տեղեկությունները վերաբերում են Ք.ա. 20-18-րդ դարերին)։
Հունական ավանդազրույց
Հույն պատմիչ, աշխարհագրագրետ Ստրաբոնն իր«Աշխարհագրություն» աշխատությունում, հիմք ընդունելով Հոմերոսի Ոդիսական պոեմի վկայությունը, նշում է, որ արգոնավորդներից մեկը՝ Թեսալիայի Արմենիոն քաղաքից Արմենոսը անցել է Իբերիան ու Աղվանքը, հասել՝ մինչև Կասպից ծով և Արմենիա ու Մեդիա, ապա իր ուղեկիցների հետ հաստատվել է Հայկական լեռնաշխարհի հարավարևմտյան շրջաններում, բնակեցրել Եկեղիքն ու Սպերը։ Հենց Արմենոսն էլ իր անունը թողել է Արմենիային։ Սակայն այդ ժամանակաշրջանում Առաջավոր Ասիայի խորքերը հույների թափանցելու վերաբերյալ պատմական տեղեկություններ, փաստեր չկան։
Վրացական ավանդազրույց
11-րդ դարի վրաց պատմիչ Լեոնտի Մրովելիի«Վրաց թագավորների և նախահայրերի պատմություն»-ում ասվում է, որ կովկասյան բոլոր ազգերի նախահայրը Նոյի որդի Հաբեթի թոռ Թարգամոսն էր՝ մի քաջ մարդ, որը Բաբելոնի աշտարակաշինությունից ու լեզուների բաժանումից հետո իր տոհմով եկավ ու բնակություն հաստատեց մարդկանց համար անմատչելի երկու լեռների՝ Արարադի (Կորդվաց լեռներ) և Մասիսի միջև ընկած տարածքում։ Նրա ութ որդիները հզոր ու անվանի հսկաներ էին։ Նրանցից Հայոսը, որն առավել զորեղն էր, ստացավ հոր ժառանգության (երկրի) կեսը։ Մյուս յոթ եղբայրները հպատակվում էին նրան։ Վրացական ավանդության համաձայն Հայկը (Հայոսը) հայերի նախահայրն է,Քարթլոսը՝ վրացիների, Ռանոսը՝ աղվանների, Եգրեսը՝ եգերների և այլն։ Այս ավանդությունը առանձնակի, որոշիչ արժեք չի ներկայացնում, քանի որ ստեղծվել է արդեն գոյություն ունեցող հայկական ավանդության ազդեցությամբ ու նմանությամբ։
Արաբական ավանդություն
Արաբական ավանդությունը ևս հայերի ծագումը կապում է ջրհեղեղից հետո ազգերի՝ Նոյի որդիներից առաջացման պատկերացման հետ։ Առավել հանգամանորեն այն շարադրված է 12-13-րդ դարերի արաբ մատենագիրներ Յակուտիի և Դիմաշկիի երկերում։ Ըստ այդ ավանդության, Նոյի որդի Յաֆիսից (Հաբեթ) ծնվեց Ավմարը, ապա նրա թոռ Լանթան (Թորգոմ), որի որդին էր Արմինին (հայերի նախնին), որի եղբոր որդիներից սերում են աղվաններն ու վրացիները։ Այս ավանդությունը ազգակից է համարում հայերին, հույներին, սլավոններին, ֆրանկներին և իրանական ցեղերին։
Հինեբրայական (հրեական) ավանդություն
Գրի է առնվել Հովսեպոս Փլավիոսի (Ք.ա. I – Ք.հ. I դդ.) «Հրեական հնախոսության» էջերում։ Հաղորդման համաձայն՝ «Ուրոսը հաստատեց Հայաստանը»։ Հայագիտության մեջ այդ տեղեկության սկզբնաղբյուրի և մեկնաբանության վերաբերյալ չկա միասնական տեսակետ։ Կա կարծիք, որ այստեղ խոսքը Արամ նահապետի որդի Արա Գեղեցիկի մասին է, քանի որ հրեական ավանդության մեջ Ուրոսը (Ուլոսը) համարվում էր Հին Կտակարանի Արամ նահապետի որդին։ Ըստ մեկ այլ տեսակետի, Ուրոսը կարող է լինել Վանի թագավորության սեպագիր արձանագրություններում հիշատակվող արքա «Ռուսա Էրիմենայի որդին». ասորեստանյան սեպագիր աղբյուրներում «Ռուսա» անունը հիշատակվում է նաև «Ուրսա» տարբերակով, իսկ «Էրիմենա» անունը կարող է մեկնաբանվել և’ որպես անձնանուն, և’ որպես ցեղանուն։
<!--=== Ներկայումս ընդունված տեսակետ === Հայ ժողովրդի ձևավորման հիմնական միջուկը կազմում են այսպես կոչված <Ուրարտական> կամ Հալդյան (Հայկյան) ցեղերը, որոնց հետ միասին մեծ ներդրում ունեն նաև նախասկյութական Սպարդաներ կոչվող ցեղերը (Սիսակյան կամ Սյունիների նախարարական տունը), որոնք ըստ Հերոդոտսի (մ.թ.ա. 5-րդ դար) և Դիոդոր Սիցիլիացու (մ.թ.ա. 90-ից 30-ական թթ) Արաքս գետի շրջակայքից գաղտել են հյուսիս՝ Այսրկովկասյան տարածքներ։ Ըստ Մովսես Խորենացու վկայության. Հալդյան /Հայկյան/ ցեղերը, բացի ազգն Հայոց ինքնանվանման (իրենց նախասկիզբ և գլխավոր աստվածություն համարվող Հայկ /Հալդի/ նահապետի անունից), այլազգիների կողմից՝ Հայոց արքա Արամի /Արամե Ուրարտացի/ սերունդներին կոչել են նաև ազգն Արամյան։
Մուշքերը (Մոկաց նախարարական տունը) Հայ ժողովրդի ձևավորման մեջ այնքանով իրեն ներդրումն ունի, ինչքանով ցանկացած Հայկական լեռնաշխարհի ցեղախմբերը. ինչպիսիք են՝ Կուտիները (Կադմյանների նախարարական տունը), Սայսպերները (Ասպետունիք նախարարական տունը), Դիաուխիները (Դիմաքսյան նախարարական տունը), Մարդերը (Մարդպետունի նախարարական տունը), Մատիենները (Ամատունիք նախարարական տունը), Խուռիները (Խորխոռունիք նախարարական տունը) և այլն, իսկ ինչ վերաբերվում է Փռուգիացիներին, ապա նրանք պատմության ասպարեզ են եկել Տրոյական պատերազմի ժամանակ (այսինքն մ.թ.ա. 13-ից 12-րդ դարերում) և հիշատակվում են Տրոյայի դաշնակից Փոքր Ասիական ցեղերի կազմում, հետևաբար ոչ թե Հայկական էթնոսին պետք է ծագեցնել Փռուգիացիներից, այլ հակառակը՝ նրանց ձևավորման գործընթացը Հայկական լեռնաշխարհից։
Արամեացիներ (Ուրումեացիներ) կոչվող ցեղերը սեմական լեզվաընտանիքին պատկանող քոչվոր անասնապահ ցեղեր են, որոնք դուրս գալով իրենց բնօրրանից՝ Արաբական թերակղզուց, աստիճանաբար (հատկապես մ.թ.ա. 12-ից 11-րդ դարերում) ողողեցին Բաբելոնը, Միջագետքը, Հրեաստանը, Ասորիքը և Փյունիկիան։ Նրանք Աքքադական արձանագրություններում հիշատակվում են «արամե կամ ուրմե» (քոչվոր) ընդհանուր անունով և մ.թ.ա. 1-ին հազարամյակին առանձնապես արամեացվեցին Ասորիքն ու Հյուսիսային Միջագետքը (նախկին Միտանի պետության տարածքները, որտեղ բնակվում էին Խուռիներ կամ Սուբարիներ կոչվող Հալդյան /Հայկյան/ ցեղերին ազգակից ցեղախմբերը), հետագայում՝ մ.թ.ա. 11-ից 8-րդ դարերում այդ երկրամասերը նրանց անունով կոչվում էր Արամ կամ ընդհանրական՝ Արմի-Շուպրիա։ Այսինքն՝ Արամեացիների անվանումն ու ազգային պատկանելությունն ընդհանրական ոչ մի կապ չունի հայ ժողովրդի էթնոսի /բացառությամբ Սուբարիների/ ծագման ու Արմեն կամ Արմյան անվանման հետ և լոք անվանական նմանության շահարկում է։ /տես ՀՍՀ հոդ. «Արամեացիներ»/ -->
Հայերի էթնոգենեզի պատմություն
Երբ Հայաստանը դարձավ ԽՍՀՄ մեծ ընտանիքի մաս, հայերի էթնոգենեզի ուսումնասիրումը հնարավոր եղավ տեղափոխել գիտական ոլորտ` մաքրելով այն առասպելաբանական տեսակետներից։ Մինչև 20-րդ դարի 30-ականնները, ԽՍՀՄ-ը փորձում էր բարեկամական հարաբերություններ պահպանել Թուրքիայի հետ, որի պատճառով գրքերում համարյա թե չէր նշվում այն փաստը, որ հայերը երբևիցե ապրել են Թուրքիայի Հանրապետության վերահսկողության տակ գտնվող տարածքներում և սահմանափակում էին հայերի բնօրրանը ՀԽՍՀ–ի տարածքով։ Այդ տարիներին լուրջ հետազոտություններ չեն անցկացվել։ Եվ որպեսզի ԽՍՀՄ-ը վերջնականապես ցրի այն տեսակետը, ըստ որի հայերն են Հայկական լեռնաշխարհի բնիկները, գրքերում և դպրոցներում մտցրեց այսպես կոչված գաղթային տեսակետն ըստ որի հայերն այստեղ են գաղթել Բալկանյան թերակղզուց։
Հայերի էթնոգենեզի ուսումնասիրումը Հայրենական Մեծ պատերազմից մինչև 1980 թ.
Երկրորդ համաշխարհային պատերազմից հետո հայերի ծագման վարկածները կտրուկ փոխվեցին։ Այն պայմանավորված էր նախ նրանով, որ արևմտյան Ուկրաինան ազատագրվել էր և միացվել արևելյան Ուկրաինային, որ հույս էր ծնում հայ ժողովրդի մեջ միավորել պատմական Հայաստանը։ Բացի դրանից կար Կարսի մարզն ու Արարատ լեռը ՀԽՍՀ––ին հետ միավորելու լուրջ հավանականություն, որը ի կատար չածվեց։ Նաև խրախուսվում էր սփյուռքից հայրենադարձությունը և խոսել նրա մասին, որ հայերն այստեղ բնիկ չեն, սխալ կլիներ և այդ իսկ պատճառով սկսվեց ավելի շատ խոսվել հայերի բնիկ լինելու մասին տեսակետը։ Այդ պատճառով պետք էր նոր տեսակետ։
«Հայասյան» հիպոթեզների ի հայտ գալ
1940-ականների վերջին և 1950-ականների սկզբին, որպես հայ ժողովրդի նախահայրենիք սկսվեց նշվել Հայասա պետությունը, որ նշվում էր խեթական սեպագրերում և որ գտնվում էր Խեթերի թագավորությունից արևելք՝ այսինքն Հայկական լեռնաշխարհի արևմուտքում։ 1947 թ-ին Գրիգոր Ղափանցյանը հրատարակում է «Հայասան — հայ ժողովրդի բնօրրանը» աշխատությունը, որտեղ նա ապացուցում էր «Հայասան որպես հայերի նախահայրենիք» տեսակետն այն փաստով, որ հայերենն ունի երկու բնույթ. այն և՛ հնդեվրոպական է, և՛ փոքրասիական, ինչպես նաև Հայք և Հայասա բառերի նմանությամբ։ 1950-ական թթ-ի սկզբներին Հակոբ Մանանդյանը, Բաբկեն Առաքելյանն ու Սուրեն Երեմյանը, հրատարակեցին աշխատություններ, որտեղ մերժվում էր գաղթային կամ միգրացիոն հիպոթեզը։ Շատ գիտնականներ, այդ թվում Ադոնցը ընդունում էին այն տեսակետն ըստ որի Հայասա անունը կազմված է հայ արմատից և խեթական ասա վերջածանցից։
Հարցի ներկայիս կարգավիճակ
Ներկայումս ժողովրդի էթնոգենեզը ուսումնասիրելու համար օգտագործում են գենետիկան, լեզվաբանությունը և հնէաբանությունը։
Պատմական աղբյուրներ
Արմենիա անվանումն առաջինը հիշատակում է Դարեհի Բեհիսթունի արձանագրությունը (մոտ մ.թ.ա. 520 թ.)։ Հայերի ավելի հին լինելու մասին վկայում է այն փաստը, որ եռալեզու Բեհիսթունի արձանագրությունում և էլամերեն Har-mi-nu-ia հանդիպում են աքադերեն հատվածի այն հատվածներում, որտեղ նշվում է U-ra-aš-ṭu, այսինքն Ուրարտու, որ նշանակում է որ «Արմենիա» և «Ուրարտու» անվանումները նույն անվանումն են տարբեր լեզուներով։ Հետագայում հայերը հիշատակվում են մի շարք այլ աղբյուրներում, օրինակ Հերոդոտոսի մոտ հանդիպում ենք. "Գիրք I, էջ 180։ Քաղաքը [Բաբելոն] բաղկացած է երկու հատվածից։ Միջով հոսում է Եփրատ գետը, որ սկիզբ է առնում Հայաստանում։ Այն մեծ և հզոր գետ է և թափվում է Կարմիր ծով։
Հայաստանի մասին մեծ քանակությամբ տեղեկություն է հաղորդում Քսենոֆոնը (մ.թ.ա. 4-րդ դար) և Ստրաբոնը (մ.թ.ա. 1-ին դար). վերջինս մեծ ճշգրտությամբ նկարագրել է Հայաստանի աշխարհագրությունը։
Լեզվաբանություն
Հայերենը պատկանում է հնդեվրոպական լեզվաընտանիքին և կազմում է առանձին խումբ։
Մարդաբանական տվյալներ
Հայերը պատկանում են արմենոիդ ռասային։
«Հայասյան» հիպոթեզների ներկա կարգավիճակը
Գոյություն ունեն մի քանի «հայասյան» հիպոթեզներ, որոնք բոլորն էլ հիմնված են այն տեսակետի վրա, խեթական աղբյուրներում հիշատակվող Հայասան բնակեցված է եղել հայերով կամ «նախահայերով», ովքեր խոսել են հայերեն կամ «նախահայերեն»։
Զգուշավոր հայասյան հիպոթեզներ
«Զգուշավոր հայասյան հիպոթեզները» տեղադրում են Հայասան, որտեղ որ տեղադրում են խեթական թագավորության ուսումնասիրողները՝ Հայկական լեռնաշխարհի հյուսիս-արևմուտքում, Ճորոխ գետի հովտում։
Ըստ այս հիպոթեզի հայերը թափանցել են Հայասա մ.թ.ա. 3-րդ հազարամյակի վերջերին և մ.թ.ա. 2-րդ հազարամյակի սկզբներին, և հետագայում տարածվել են ողջ լեռնաշխարհով մեկ։ Այս հիպոթեզը մեծ տարածում գտավ աշխարհով մեկ։ Օրինակ անգլիացի հետազոտող Դեվիդ Լենգն իր 1970 թ-ին տպագրված «Հայաստան։ քաղաքակրթության բնօրրան» գրքում գրում է, որ Հայասան եղել է նախահայերի բնակության վայրը։
Գրականություն
Կատեգորիա:Նախնադարյան Հայաստան Կատեգորիա:Էթնոգենեզ
Ռիչլենդ
Ռիչլենդ (Richland), քաղաք ԱՄՆ-ի Վաշինգտոն նահանգի հարավարևելյան մասում։
Աշխարհագրություն
Գտնվում է Բենտոն շրջանի տարածքում։ Կենևիկ և Պասկո հարևան քաղաքների հետ միասին մտնում է Թրի-Սիթիս քաղաքային ագլոմերացիայի կազմի մեջ։ Գտնվում է Յակիմա և Կոլումբիա գետերի խառնատեղիում։ Քաղաքի մակերեսը կազմում է 101,29 կմ², որից 92,51 կմ²-ն ցամաք է, իսկ 8,78 կմ²-ն՝ բաց ջրային տարաքծներ։
Բնակչություն
2010 թվականի մարդահամարի տվյալներով՝ Ռիչլենդի բնակչությունը կազմում է 48 058 մարդ, իսկ 2012 թվականի ապրիլի 1-ի տվյալներով՝ 49 890 մարդ ։
2010 թվականի տվյալներով՝ ռասայական կազմը կազմված է սպիտակամաշկ ամերիկացիներից (87,0 %), ասիացիներից (4,7 %), աֆրոամերիկացիներից (1,4 %), բնիկ ամերիկացիներից (0,8 %), Խաղաղ օվկիանոսի կղզիների բնակչությունից (0,1 %) և ուրիշ ռասաների ներկայացուցիչներից (5,9 %)։ Ցանկացած ռասայում լատինոամերիկացիները կազմում են 7,8 %։
Բնակչության միջին տարիքը 39,4 տարեկանն է։ 18 տարեկանից ցածր անձանց բաժինը 24,2 % է, 18-ից մինչև 24 տարեկան անձանց բաժինը՝ 8,1 %, 25-ից մինչև 44 տարեկան անձանց բաժինը՝ 24,7 %, 45-ից մինչև 64 տարեկան անձանց բաժինը՝ 28,4 %, իսկ 65-ից բարձր տարիքի անձանց բաժինը՝ 14,6 %։ Քաղաքի բնակչության 49 %-ը տղամարդիկ են, սիկ 51 %-ը՝ կանայք։
Տրանսպորտ
Քաղաքը սպասարկվում է Ռիչլենդ օդանավակայանի կողմից։ Հարևան Պասկո քաղաքում գտնվում է Թրի-Սիթիսի օդանավակայանը։ Այդ երկու օդանավակայանները սպասարկում են միայն տեղական չվերթները։
Ծանոթագրություններ
Կատեգորիա:1905 թվականին հիմնադրված բնակավայրեր Կատեգորիա:ԱՄՆ-ի քաղաքներ
Կոլոտովինո (գյուղ, Դուխովշչինսկի շրջան)
Կոլոտովինո (Колотовино), գյուղ Ռուսաստանի Սմոլենսկի մարզի Դուխովշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 3 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Դուխովշչինսկի շրջանի բնակավայրեր
Միխայիլ Գորշենյով
Միխայիլ Յուրիի Գորշենյով (Михаил Юрьевич Горшенёв, մականունը՝ Գորշոկ (Горшок), ), ռուս երաժիշտ, հայտնի «Կորոլ ի Շուտ» խմբի հիմնադիրը։
Կուկռինիկսի խմբի առաջնորդ Ալեքսեյ Գորշենյովի ավագ եղբայրն է ։
Կենսագրություն
Միխայիլը ծնվել է 1973 թ. օգոստոսի 7-ին Բոկսիտոգորսկում։ Միջնակարգ կրթությունը ստացել է Սանկտ Պետերբուրգի թիվ 147 միջնակարգ դպրոցում։ Այստեղ նրա համադասարանցիներն են եղել Ալեքսանդր Բալունովն ու Ալեքսանդր Շիգոլյովը, ում հետ 1988 թ.-ին ստեղծեց Կոնտոռա խումբը, հետագայում վերանվանելով այն Կորոլ ի Շուտ։
Դպրոցից հետո ընդունվում և երեք տարի սովորում է Վերամշակման ուսումնարանում, որտեղից նրան հեռացնում են դասերը սովորելու փոխարեն երաժշտությամբ զբաղվելու պատճառով։
2004 թ. Գորշենյովը թողարկեց սեփական «Я - Алкоголик, Анархист» (Ես հարբեցող եմ, անարխիստ) ալբոմը, որը կազմված էր "Բրիգադնի պոդրյադ" փանկ-ռոք խմբի վերամշակված երգերից ։
Վախճան
Վաղաժամկետ վախճանվել է հուլիսի 18-ից 19-ի գիշերը Սանկտ Պետերբուրգում իր վարձակալած տանը        ։ Ըստ ԶԼՄ-ների տարածած տեղեկատվության, մահվան պատճառ կարող էր հանդիսանալ թմրանյութերի մեծ չափսերի ներարկումից, քանի որ Գորշենյովի ձեռքին հայտնաբերվել են ինսուլինային ներարկիչ և գդալ    ։ Հուլիսի 22-ին, ըստ դատա-բժշկական քննության արդյունքների պաշտոնապես հայտարարվեց, որ երաժշտի մահվան պատճառը եղել է սրտի անբավարարվածությունը ։
Քաղաքացիական հոգեհանգիստը կայացել է 2013 թ. հուլիսի 22-ին 12:00-15:00 ժամերին Սանկտ Պետերբուրգի «Յուբիլեյնի» մարզահամալիրում, մուտքն ազատ էր երաժշտին հրաժեշտ տալու բոլոր ցանկացողների համար  ։ Միխայիլ Գորշենյովի մարմինը դիահրկիզվել է  ։
Հիշատակ
Հոգեհանգստից հետո «Կորոլ ի Շուտ» խմբի երկրպագուները ցանկություն են հայտնել, որ Սանկտ Պետերբուրգում տեղադրվի Միխայիլ Գորշենյովի արձանը, որի համար այժմ անց է կացվում ստորագրահավաք  ։
Ծանուցումներ
Կատեգորիա:Ռուսաստանի ռոք երաժիշտներ Կատեգորիա:Կորոլ ի Շուտ խմբի մասնակիցներ Կատեգորիա:Բոգոսլովսկոե գերեզմանատանը թաղվածներ Կատեգորիա:Ռուս երաժիշտներ Կատեգորիա:Ռուս դերասաններ Կատեգորիա:Ռուս կոմպոզիտորներ Կատեգորիա:Ռուս բանաստեղծներ
Պուդովոյ (Նեկլինովսկի շրջան)
Պուդովոյ (Пудовой), գյուղ (խուտոր) Ռուսաստանի Դաշնության Ռոստովի մարզի Նեկլինովսկի շրջանում։ Մտնում է Վասիլևո-Խանժոնովսկի գյուղական համայնքի կազմի մեջ։
Կատեգորիա:Ռոստովի մարզի Նեկլինովսկի շրջանի բնակավայրեր
Ուուեմիիսա (գյուղ, Ռիդալա շրջան)
Ուուեմիիսա (Uuemõisa), գյուղ Էստոնիայի Լյաենեմաա նահանգի Ռիդալա շրջանում։
2011 թվականի տվյալներով գյուղում բնակվում էր 33 մարդ։
Արտաքին հղումներ
Կատեգորիա:Էստոնիայի Լյաենեմաա նահանգի Ռիդալա շրջանի բնակավայրեր Կատեգորիա:Էստոնիայի գյուղեր
Աստերոիդների ցանկ (289801-289900)
Աստերոիդների ցանկ (289701-289800) * Աստերոիդների ցանկ * Աստերոիդների ցանկ (289901-290000)
Խանախ Ներքին
Խանախ Ներքին, գյուղ Արևելյան Հայաստանում, Կարսի մարզում ։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։
Ծանոթագրություններ
Կատեգորիա:Արևելյան Հայաստանի գյուղեր
Մակարսկա
Մակարսկա (Makarska), առողջարանային քաղաք Խորվաթիայի հարավում՝ Դալմաթիայի պատմական երկրամասի Սպլիտսկո Դալմատինսկա ժուպանությունում։
Աշխարհագրություն
Տեղակայված է Ադրիատիկ ծովի ափին՝ Սպլիտսկո Դալմատինսկայի վարչական կենտրոն Սպլիտից 60 կմ և Դուբրովնիկից՝ 140 կմ հեռավորության վրա։
Տարածքը ամբողջովին գտնվում է ծովեզրի վրա։ Ամենաբարձր կետը Սուրբ Յուրիի լեռն է՝ 1762 մետր բարձրությամբ։
Կլիման միջերկրածովային է։ Քաղաքի կլիմայի ձևավորման գործում կարևոր ազդեցություն ունի Ադրիատիկ ծովը։ Տարվա ամենատաք եղանակը ամառն է։ Միջին ամառային ջերմաստիճանը` 26 աստիճան։
Բնակչություն
Ըստ 2011 թվականի մարդահամարի տվյալների՝ քաղաքի բնակչությունը կազմում է 13 716 մարդ ։ Հիմնական բնակիչները խորվաթներն են, որոնք կազմում են ամբողջ քաղաքի բնակչության 96 %-ից ավելին։
Կան նաև մեծ քանակությամբ սերբեր։ Բնակչության հիմնական մասը խոսում է խորվաթերենով և դավանում կաթոլիկություն։
Զբոսաշրջություն
Մակարսկան Խորվաթիայի կարևորագույն առողջարաննեից մեկն է։ Զբոսաշրջությունը համարվում է քաղաքի տնտեսության գլխավոր ճյուղերից մեկը։
Քաղաքի հին թաղամասում գտնվում է նավահանգիստ։ Կան բազմաթիվ հյուրանոցներ, սրճարաններ և խանութներ։
Ծանոթագրություններ
Կատեգորիա:Խորվաթիայի քաղաքներ Կատեգորիա:Խորվաթիայի տեսարժան վայրեր
Հովհաննես Հարությունյան (այլ կիրառումներ)
Հովհաննես Հարությունյան կարող է վերաբերել՝
Մորոզովկա (գյուղ, Մուրովանիե Կուրիլովցիի շրջան)
Մորոզովկա (Морозівка), գյուղ Ուկրաինայի Վիննիցայի մարզի Մուրովանիե Կուրիլովցիի շրջանում։ Հիմնադրվել է 1946 թվականին։
Արտաքին հղումներ
Կատեգորիա:Ուկրաինայի Վիննիցայի մարզի Մուրովանիե Կուրիլովցիի շրջանի բնակավայրեր Կատեգորիա:Ուկրաինայի գյուղեր Կատեգորիա:1946 թվականին հիմնադրված բնակավայրեր
Մածնաբերդի վանք
Մածնաբերդի վանք, Մլզնաբերդի վանք, միջնադարյան հայկական վանական համալիր, ներկայումս՝ Ադրբեջանի Հանրապետության Դաշքեսանի շրջանում, պատմական Մեծ Հայքի Ուտիք նահանգի Գարդման գավառում։ Գտնվում է Հարցհանգիստ (այժմ՝ Չովդար) գյուղից 2,2 կմ հարավ-արևելք՝ շրջապատի նկատմամբ առանձնացած լեռան գագաթին (ծովի մակերևույթից 1648 մ) ։
Ծանոթագրություններ
Կատեգորիա:Գարդմանքի հուշարձաններ
ԱՄՆ-ի դուրս գալը Փարիզյան համաձայնագրից
2017 թվականի հունիսի 1-ին Ամերիկայի Միացյալ Նահանգների նախագահ Դոնալդ Թրամփը հայտարարել էր, որ ԱՄՆ-ը դադարեցնում է մասնակցությունը 2015 թվականի Փարիզյան համաձայնագրին՝ հայտարարելով, որ «երկիրը բաց է բանակցությունների համար» ։ Նախագահական արշավի ժամանակ Թրամփը խոստացել է հրաժարվել համաձայնագրից՝ հայտարարելով, որ ելքը կօգնի ամերիկյան ընկերություններին և աշխատողներին, հատկապես օգտակար հանածոների արդյունահանման գործում ։ Թրամփը նաև նշել է, որ համաձայնագրից դուրս գալը համապատասխանում է «Ամերիկան նախևառաջ» որդեգրած քաղաքականությանը ։
Փարիզի համաձայնագրի 28-րդ հոդվածի համաձայն՝ համաձայնագրից ԱՄՆ-ի շուտափույթ դուրս գալը չի կարող կատարվել 2020 թվականի նոյեմբերի 4-ից շուտ, այսինքն՝ համաձայնագրի ուժի մեջ մտնելուց չորս տարի հետո ԱՄՆ-ի տարածքում (տարօրինակ զուգադիպությամբ՝ 2020 թվականի նոյեմբերի 3-ի նախագահական ընտրություններից հետո)։ Մինչև պայմանագրից դուրս գալը ԱՄՆ-ը պարտավոր էր կատարել իր պարտավորությունները, այդ թվում՝ ՄԱԿ-ի համար վնասակար արտանետումների մասին հաշվետվությունների փոխանցումը ։
Չնայած ԱՄՆ-ի հանրապետական կուսակցության որոշ անդամների աջակցությանը, կլիմայի վերաբերյալ համաձայնագրից ԱՄՆ-ի դուրս գալը քննադատության է արժանացել միջազգային հանրության, կրոնական կազմակերպությունների, ամերիկյան բիզնեսի, քաղաքական գործիչների, բնապահպանների, գիտնականների և Միացյալ Նահանգների քաղաքացիների կողմից ինչպես երկրի ներսում, այնպես էլ արտասահմանում  ։
Թրամփի հայտարարությունից կարճ ժամանակ անց Կալիֆոռնիայի, Նյու Յորքի և Վաշինգտոնի նահանգապետերը հիմնել են Ամերիկյան կլիմայական դաշինքը (AKA)՝ պարտավորությունները շարունակելու նպատակով, չնայած համաձայնագրից երկրի դուրս գալուն, նման նկատառումներ են հայտնում նաև ԱՄՆ-ի մյուս նահանգապետերը, որոշ քաղաքների քաղաքապետեր և գործարարներ։ ԱՄՆ-ի նահանգապետերին ուղղված խնդրագրեր են ստեղծվել ԱԿԴ-ին միանալու կոչով կամ կրկին Փարիզյան համաձայնագրին վերադառնալու պահանջով  ։
Նախապատմություն
Փարիզի համաձայնագիրը լրացնում է ՄԱԿ-ի Կլիմայի փոփոխության շրջանակային կոնվենցիան, որը ստորագրվել է 2015 թվականի դեկտեմբերին բոլոր 195 երկրների կողմից, որոնք ներկա են եղել այդ պահին Փարիզում կլիմայի հարցերով կոնֆերանսին, այդ թվում ԱՄՆ-ը՝ Բարաք Օբամայի ղեկավարությամբ։ Քանի որ CO² արտանետումների երկրների ցանկում Չինաստանը և ԱՄՆ-ը համապատասխանաբար զբաղեցնում են առաջին և երկրորդ տեղը, Օբամայի աջակցությունը և լավ չին-ամերիկյան հարաբերությունները դիտարկվել են որպես հիմնական գործոններ, որոնք պետք է նպաստեին կոնվենցիայի վաղ հաջողությանը ։
Համաձայնագրի հիմնական նպատակն է «ապահովել գլոբալ միջին ջերմաստիճանը 2°C-ից ցածր մակարդակի վրա արդյունաբերական մակարդակից», հիմնականում ջերմոցային գազերի արտանետումների կրճատման հաշվին ։ ԱՄՆ նախագահ Բարաք Օբաման պարտավորեցրել Է երեք միլիարդ դոլար փոխանցել Կլիմայի կանաչ հիմնադրամի հաշվին ։
2016 թվականի նոյեմբերի 8-ին, համաձայնագրի ուժի մեջ մտնելուց չորս օր անց, ԱՄՆ նախագահ է ընտրվել հանրապետական կուսակցությունից առաջադրված Դոնալդ Թրամփը։ Թրամփը, ինչպես և շատ պահպանողական հանրապետականներ, քննադատում է կլիմայի փոփոխության վրա մարդու ազդեցության գաղափարը ․ 2012 թվականին նա գրել է, որ գլոբալ տաքացման հայեցակարգը ստեղծվել է Չինաստանում՝ ամերիկյան մրցունակությունը թուլացնելու նպատակով ։ Իր նախագահական ընտրարշավի ժամանակ նա խոստացել էր «վերակենդանացնել» ածխարդյունաբերությունը, որը, նրա կարծիքով, զսպվում է բնապահպանական նորմերով։ Նշվում էր, որ դրա շնորհիվ նա կարևոր աջակցություն է ստացել այսպես կոչված տատանվող նահանգներից  ։ 2017 թվականի ապրիլին Եվրոպական խորհրդարանի քսան պատգամավորներից կազմված խումբը՝ «Այլընտրանք Գերմանիայի համար» աջակողմյան կուսակցությունից, Միացյալ Թագավորության անկախության կուսակցությունից և այլլ կուսակցություններից, նամակ է հղել Թրամփին՝ կոչ անելով նրան դուրս գալ Փարիզյան համաձայնագրից ։ Մայիսի 25-ին հանրապետական 22 սենատոր, այդ թվում Սենատի մեծամասնության առաջնորդ Միթչ Մակքոնելը, նույն կոչով նամակ են ուղարկել Թրամփին ։ Նամակը պատրաստել է Ջոն Բարասոյի սենատոր, Սենատի շրջակա միջավայրի և հասարակական աշխատանքների կոմիտեի նախագահ և սենատոր Ջիմ Ինհոֆը ։ Ստորագրած սենատորների մեծ մասն ընտրվել է այն նահանգներում, որոնց տնտեսությունը կապված է հանածո վառելիքի (ածխի, նավթի և գազի) այրման հետ։ Փոքր ինչ ավելի վաղ 40 դեմոկրատ սենատորներից բաղկացած խումբը նամակ է հղել Թրամփին՝ կոչ անելով ԱՄՆ-ին դուրս չգալ համաձայնագրից՝ գրելով, որ «դուրս գալը կհանգեցնի ամերիկյան հեղինակության և համաշխարհային ասպարեզում ազդեցության անկմանը»։
ԱՄՆ-ի կաբինետում եղել են ինչպես համաձայնագրից երկրի դուրս գալու կողմնակիցները, այնպես էլ հակառակորդները՝ էներգետիկայի նախարար Ռիկ Փերին, պետական քարտուղար Ռեքս Թիլերսոնը, տնտեսական խորհրդական Գարի Քոնը և նախագահի ավագ խորհրդական Ջարեդ Քուշները չէին ցանկանում համաձայնագրից դուրս գալ, մինչդեռ Սպիտակ տան խորհրդական Սթիվ Բենոնը, Սպիտակ տան հյուպատոս Դոն Մաքգանը և շրջակա միջավայրի պահպանության գործակալության ադմինիստրատոր Սքոթ Պրյուիթը հանդես էին գալիս Փարիզի համաձայնագրից ԱՄՆ-ի դուրս գալու օգտին ։
2017 թվականի մայիսի վերջին G7-ի գագաթնաժողովի ընթացքում Թրամփը միակն էր Մեծ յոթնյակի անդամներից, որը չհաստատեց հավատարմությունը Փարիզյան համաձայնագրին։ Գերմանիայի կանցլեր Անգելա Մերկելը մտահոգություն է հայտնել կլիմայի փոփոխության հետևանքների մեղմացմանն ուղղված համագործակցությունից Թրամփի հրաժարվելու կապակցությամբ՝ հայտարարելով, որ այդ որոշումը կարող է վնասել ամերիկա-գերմանական հարաբերություններին ։ Գագաթնաժողովի արդյունքներով հրապարակված կոմյունիկեում հայտարարվել է, որ «Միացյալ Նահանգները ի վիճակի չէ միանալ կլիմայի փոփոխության և Փարիզի համաձայնագրի վերաբերյալ G7-ի մյուս երկրների կոնսենսուսին» ։
Հայտարարություն
Սպիտակ տան վարդագույն այգուց 2017 թվականի հունիսի 1-ի հեռուստաուղերձում Թրամփը հայտարարել է. «իմ սրբազան պարտքը կատարելու համար, որպեսզի պաշտպանեմ Միացյալ Նահանգներին և ամերիկյան քաղաքացիներին, ես պետք է հրաժարվեմ մասնակցել Փարիզի կլիմայական համաձայնագրին»՝ հավելելով, որ Փարիզյան համաձայնագրերը շատ անարդար են ԱՄՆ-ի նկատմամբ։ Նա նշել է, որ այդ համաձայնագրերի իրագործումը ԱՄՆ-ին կարժենա երեք տրիլիոն դոլար և 6,5 միլիոն կորցրած աշխատատեղ։ Նա նաև հավելել է, որ համաձայնագրերը կարող են խարխլել պետության տնտեսությունը, կրճատել մեր աշխատակիցներին և «արդյունավետ գլխատել մեր ածխարդյունաբերությունը» ։ Թրամփը հայտարարել է, որ ինքը պատրաստ է վերանայել համաձայնագիրը կամ բանակցությունները, բայց եվրոպական և ՄԱԿ-ի ղեկավարները նշել են, որ համաձայնագրերը չեն կարող վերանայվել մեկ պետության պահանջով։ Թրամփը նաև քննադատեց Կանաչ կլիմայի ֆոնդը՝ այն անվանելով «հարստության բաշխման սխեմա․ հարուստներից աղքատներին» ։
Սպիտակ տունը ճշտել է, որ Թրամփը դադարեցրել է Բարաք Օբամայի կողմից սկսված ածխաթթու գազի արտանետումների կրճատման իրականացումը, ինչպես նաև, որ ելքի ընթացակարգը կիրականացվի համաձայնագրի պահանջներին համապատասխան։
Ամերիկյան The Washington Post և The New York Times թերթերը նշել են բազմաթիվ սխալներ, որոնց թվում Թրամփի այն պնդումը, թե ԱՄՆ-ն Փարիզի համաձայնագրով արգելք է ստացել ածուխի էլեկտրակայաններ կառուցելու համար, որ Ցելսիուսի 0,2 աստիճան տարբերությունն աննշան է կլիմայագիտության չափանիշներով, որ Կանաչ կլիմայական հիմնադրամի ամերիկյան ներդրումները վճարվել են ամերիկյան պաշտպանական բյուջեից, ինչը, ըստ կանխատեսումների, ամերիկացիները գտնվում են երկրի վրա «ամենամաքուր» ժողովուրդը դառնալու ճանապարհին ։
Վերջին ժամանակներս Թրամփը չի արտահայտվել կլիմայի փոփոխության հարցի շուրջ, սակայն արշավի ժամանակ նա հաճախ է հայտարարել, որ գլոբալ տաքացումը խաբեություն է ։ Ի պատասխան այն հարցերի, թե արդյոք Թրամփը կարծում է, որ մարդու գործունեությունը նպաստում է կլիմայի փոփոխությանը, Սպիտակ տան մամուլի քարտուղար Շոն Սփայսերը և շրջակա միջավայրի պահպանության գործակալության ադմինիստրատոր Սքոթ Պրյուիթը հայտարարել են, որ չգիտեն, թե ինչի մասին է մտածում ԱՄՆ-ի նախագահը ։ 2017 թվականի հունիսի 3-ին ՄԱԿ-ում ԱՄՆ-ի մշտական ներկայացուցիչ Նիկի Հեյլին հայտարարել էր, որ Թրամփը չի հավատում կլիմայի փոփոխությանը ։
Ազդեցություն
Միացյալ Նահանգները միանում է երկու այլ պետությունների, որոնք չեն մասնակցում Փարիզյան համաձայնագրին՝ Սիրիային և Նիկարագուային։ Նիկարագուան հրաժարվել է համաձայնագիր ստորագրել՝ պատճառաբանելով, որ բնապահպանական պահանջները բավականաչափ խիստ չեն եղել, մինչդեռ Սիրիան չի կարողացել համաձայնագիր ստորագրել շարունակվող քաղաքացիական պատերազմի պատճառով ։
Պոտենցիալ ազդեցություն
Գերմանական ավտոմոբիլային արդյունաբերությունը մտահոգություն է հայտնել համաձայնագրից դուրս գալու ԱՄՆ-ի որոշումից հետո մրցունակ մնալու իր ունակության կապակցությամբ ։
Գիտնականներ և բնապահպաններ
Լիդսի համալսարանի տնօրեն Փիրս Ֆորսթերը տեղի ունեցածը համարել է «ապացուցողական քաղաքականության տխուր օր» ։ Էդինբուրգի համալսարանից կլիմայագետ Դեյվ Ռեյը հայտարարել է, որ Միացյալ Նահանգները կզղջա այդ օրվա համար։ Մթնոլորտային հետազոտությունների համալսարանական կորպորացիայի նախագահ Անտոնիո Բուսալաչին հայտարարել է, որ ջերմոցային գազերի արտանետումների ավելացումը լուրջ սպառնալիք է մեր հասարակության, բիզնեսի և զինվորականների համար։
Կանադացի գիտնական և բնապահպան ակտիվիստ Դևիդ Սուձուկին հայտարարել է, որ Թրամփը պարզապես բաց է թողել մոլորակին վերաբերող երբևէ տեսած լավագույն գործարքը ։ Նյու Դելիում քաղաքական հետազոտությունների կենտրոնից Նավրոզ Դուբաշը տարակուսանք է հայտնել, քանի որ Փարիզյան համաձայնագրից ԱՄՆ-ի դուրս գալը կհանգեցնի էներգիայի վերականգնվող աղբյուրների արժեքի նվազեցմանը և կդժվարացնի ներդրումների ստացումը օգտակար հանածոների հանքավայրերի մշակման համար ։
Սիեռա ակումբի բնապահպանական խմբերը և բնական ռեսուրսների պաշտպանության խորհուրդը դատապարտել են Թրամփի որոշումը ։ Ամերիկացի բնապահպան և գրող, «350.org» էկոլոգիական կազմակերպության հիմնադիր Բիլ Մաք-Կիբբեն այդ քայլի մասին ասել է «Իրաքում պատերազմի սկսվելուց հետո ԱՄՆ-ի ամենահիմար և անխոհեմ որոշումը»։ Մաք-Կիբբենը նշել է, որ Թրամփի որոշումը նշանավորել է դիվանագիտության և գիտության պարտությունը ։
Հանրապետականներ
Հանրապետականները հակասական գնահատական են տվել Թրամփի որոշմանը։ Սենատում մեծամասնության առաջնորդ Միթչ Մակքոնելը և ԱՄՆ Ներկայացուցիչների պալատի խոսնակ Փոլ Ռայանը հայտարարել են, որ այդ որոշումը ամերիկյան միջին խավի և երկրի հանքափորների հաղթանակն է ։ Տեխասի գլխավոր դատախազ Քեն Փեքսթոնը նշել է նախագահի որոշման անվեհերությունը։ Այնուամենայնիվ, Մեն նահանգից հանրապետական սենատոր Սյուզան Քոլինզը քննադատել է ԱՄՆ նախագահի որոշումը ։ Կալիֆոռնիայի նախկին նահանգապետ Առնոլդ Շվարցենեգերը հրապարակել է տեսաուղերձ, որում հայտարարել է, որ Փարիզյան համաձայնագրին հետագա մասնակցությունից Թրամփի հրաժարվելը հետընթաց քայլ է։
Դեմոկրատներ
ԱՄՆ նախկին նախագահ Բիլ Քլինթոնը գրել է. «Փարիզյան համաձայնագրից դուրս գալը սխալ է։ Կլիմայի փոփոխությունը, իրոք, տեղի է ունենում. մենք պարտավոր ենք պաշտպանել մեր ապագան և ավելի շատ աշխատատեղեր ստեղծել»։ ԱՄՆ նախկին փոխնախագահ Ջո Բայդենը հայտարարել է, որ այդ քայլը սպառնալիքի տակ է դնում երկրի անվտանգությունը ։
Նախագահ Դոնալդ Թրամփն իր հաղորդագրության մեջ ասել է. «Ես ընտրվել եմ Փիթսբուրգի, այլ ոչ թե Փարիզի մարդկանց ներկայացնելու համար»։ Փիթսբուրգի գործող քաղաքապետ Բիլ Պեդուտոն անմիջապես Թվիթերյան իր էջում գրել է, որ իր շրջանի ընտրողների 80 %-ը վերջին նախագահական ընտրություններում պաշտպանել է Հիլարի Քլինթոնին։ Բացի այդ, Պեդուտոն հայտարարել է. որպես Փիթսբուրգի քաղաքապետ, ես կարող եմ հավաստիացնել ձեզ, որ մենք կշարունակենք հետևել Փարիզյան համաձայնագրի առաջարկություններին հանուն մեր ժողովրդի, մեր տնտեսության և մեր ապագայի ։ Դեմոկրատ սենատոր Չակ Շումերը նույնպես դատապարտել Է Թրամփի որոշումը ։
ԱՄՆ նահանգներ
Փարիզի համաձայնագրից ԱՄՆ-ի դուրս գալուն անմիջապես արձագանքել են Կալիֆոռնիայի, Նյու Յորքի և Վաշինգտոնի նահանգապետերը՝ հիմնադրելով Ամերիկյան կլիմայական դաշինքը, որը պաշտպանում է Փարիզյան համաձայնագրերը ԱԿԴ-ի անդամ Նահանգների սահմաններում ։
ԱԿԴ-ի երեք Նահանգները 2016 թվականի դրությամբ կազմել են ամերիկյան բնակչության ընդհանուր թվաքանակի 20,5 %-ը և երկրի ընդհանուր ՀՆԱ-ի 24,7 %-ը ։
2017 թվականի հունիսի 1-ի երեկոյան Կոլորադոն, Կոնեկտիկուտը, Հավայան կղզիները, Օրեգոնը, Մասաչուսեթսը, Ռոդ Այլենդը, Վերմոնտը և Վիրջինիան հայտարարել են ԱԿԴ-ի անդամներին միանալու իրենց մտադրության մասին։ Այլ նահանգների նահանգապետները նույնպես շահագրգռվածություն են հայտնել համաձայնագրի պայմանների պահպանումը շարունակելու հարցում  ։
Բիզնես և արդյունաբերություն
Մաքուր ածուխի և էլեկտրաէներգիայի և Peabody Energy ամերիկյան կոալիցիան, ԱՄՆ-ի խոշորագույն ածուխի արտադրողները ողջունել են Թրամփի որոշումը, հայտարարելով, որ արդյունքը կդառնա էներգակիրների գների իջեցումը և մատակարարումների հուսալիության բարձրացումը ։
Համաձայնագրից ԱՄՆ-ի դուրս գալու օրը 25 ընկերություններ ամբողջ էջում  բաց նամակ են տեղադրել ԱՄՆ-ի նախագահին The New York Times-ում և The Wall Street Journal-ում՝ կոչ անելով պահպանել ԱՄՆ-ի մասնակցությունը Փարիզյան համաձայնագրին ։ Այդ ընկերություններն են․
Թրամփի հայտարարությունից հետո ExxonMobil, Chevron, Shell և General Motors ընկերությունները հաստատել են իրենց աջակցությունը Փարիզյան համաձայնագրին և կլիմայի փոփոխության դեմ պայքարի միջոցներին ։
Մայքլ Բլումբերգը պարտավորվել է 15 միլիոն դոլար փոխանցել ՄԱԿ-ի շրջանակային կոնվենցիայի գործադիր քարտուղարությանը՝ բացատրելով իր որոշումը «Ամերիկացիները կհարգեն և կկատարեն Փարիզյան համաձայնագիրը, և Վաշինգտոնը չի կարողանա մեզ կանգնեցնել» ։ Թրամփի հայտարարությւոնից կարճ ժամանակ անց, քաղաքների երեսուն քաղաքապետեր, երեք նահանգապետեր, ավելի քան ութսուն բուհերի ռեկտորներ և ավելի քան հարյուր ձեռնարկությունների ղեկավարներ աջակցություն են հայտնել Բլումբերգին և բանակցություններ են սկսել Միավորված ազգերի կազմակերպության հետ, որպեսզի ներկայացնեն ԱՄՆ-ի արտանետումների սահմանափակման պլանը Փարիզի համաձայնագրի ուղեցույցներին համապատասխան ։
Goldman Sachs-ի գլխավոր տնօրեն Լլոյդ Բլանկֆեյնը Թրամփի որոշումը որակել է որպես «հարված աշխարհի շրջակա միջավայրին և ԱՄՆ-ի առաջնորդությանը»։ General Electric-ի գլխավոր տնօրեն Ջեֆրի Իմելտը հայտարարել է, որ կլիմայի փոփոխությունը իսկապես հնարավոր է։
Նախագահին առընթեր խորհրդատվական մարմիններից հեռանալու մասին դիմումներ՝ ի նշան բողոքի
Walt Disney ընկերության գլխավոր տնօրեն Ռոբերտ Այգերը նույնպես հրաժարական է տվել, ասելով. «Սկզբունքորեն, ես դուրս եմ եկել նախագահական խորհրդից Փարիզյան համաձայնագրի պատճառով» ։
ԱՄՆ հասարակական կարծիք
Փարիզյան համաձայնագիրը ամերիկացիների շրջանում շրջանառվող թեմա է։ Չիկագոյի գլոբալ հարցերի խորհրդի ազգային հարցումը, որն անցկացվել է 2016 թվականի հունիսին, հայտնաբերել է, որ ամերիկացիների 71 %-ը հանդես է գալիս Փարիզյան համաձայնագրին ԱՄՆ-ի մասնակցության պահպանման օգտին ։ 2016 թվականի նոյեմբերին Եյլի համալսարանի կողմից անցկացված համանման հարցումը ցույց է տվել, որ ամերիկացի ընտրողների 69 %-ը քվեարկել Է Փարիզի համաձայնագրում ԱՄՆ-ի պահպանման օգտին, այն դեպքում, երբ դուրս գալու օգտին հանդես է եկել միայն 13 %-ը ։ Համաձայնագրից ԱՄՆ-ի դուրս գալու մասին Թրամփի որոշումը գնահատվել է որպես միայն իր քաղաքական բազան բավարարելու փորձ՝ վտանգելով վանել դեմոկրատներին և անկախ ընտրողներին։ Այս ռազմավարությունը տարբերվում է ԱՄՆ նախագահների մեծամասնության տիպիկ մոտեցումից, որոնք պատմականորեն փորձել են հետևել կենտրոնականությանը։ The New York Times-ը այդ գործողությունը անվանել է «համարձակ և ռիսկային ռազմավարություն»՝ Թրամփին անվանելով առաջին նախագահ, որը «կառավարում է առանց բնակչության մեծամասնության կարծիքի վրա հիմնվելու»։
Washington Post-ի և ABC News-ի համատեղ հարցումը, որն անցկացվել է 2017-ի հունիսի 2-ից 4-ը, պարզել է, որ հարցման մասնակիցների 59 %-ը դեմ է արտահայտվել Փարիզի համաձայնագրից ԱՄՆ-ի դուրս գալու մասին Թրամփի որոշմանը և միայն 28 %-ն է կողմ արտահայտվել դրան։ Համաձայնագրից ԱՄՆ-ի դուրս գալուց հետո ամերիկյան տնտեսության համար հետևանքների վերաբերյալ համանման հարցումը տվել է հետևյալ արդյունքները. 42 %-ը համարել է, որ ԱՄՆ-ի դուրս գալը կվնասի տնտեսությանը, 32 %-ը կարծում է, որ դա կօգնի տնտեսությանը, ևս 20 %-ը կարծում է, որ Փարիզյան համաձայնագրից ԱՄՆ-ի դուրս գալը ոչ մի կերպ չի ազդի երկրի տնտեսության վրա։
Ամերիկյան
The New York Times-ը Թրամփի որոշումը «ամոթալի» է անվանել և հայտարարել, որ «Թրամփը ոչինչ չգիտի կամ թույլ է հասկանում էկոլոգիական հավասարակշռության խախտման մասին նախազգուշացումները» ։
Tampa Bay Times-ը քննադատել Է Թրամփի որոշումը՝ գրելով, որ առավել ենթակա են կլիմայի փոփոխության սպառնալիքի ափամերձ շրջանները, մասնավորապես Ֆլորիդան, որն արդեն այժմ տառապում է ծովի մակարդակի բարձրացումից, ինչը վնասում է տարածքին և ենթակառուցվածքին, խմելու ջրի հետ կապված խնդիրներ են առաջանում։ Detroit Free Press-ը հայտարարել է, որ ԱՄՆ նախագահ Դոնալդ Թրամփը վտանգի տակ է դրել մեր երեխաների, մեր թոռների և մեր մոլորակի ապագան։
Բլումբերգը հայտարարել Է, որ Թրամփի ղեկավարությամբ ԱՄՆ-ն ավելի անպատասխանատու Է դարձել ։
Սակայն National Review-ն աջակցել Է Թրամփին ։ Breitbart News-ը նույնպես աջակցություն է հայտնել ԱՄՆ նախագահի որոշմանը ։
Օտարերկյա
Բրիտանական The Guardian-ը նշել է, որ ընդունված որոշումը հազիվ թե հետաձգի էներգիայի վերականգնվող աղբյուրների զարգացումը՝ հավելելով. «շատ ավելի հավանական է, որ Թրամփի զոհը կարող է դառնալ ամերիկյան տնտեսությունը, որին նա ցանկանում է պաշտպանել» ։ Բրիտանական The Independent թերթը նույնպես քննադատել է Թրամփի որոշումը։
Կանադայի Տորոնտո Սթարի ամենօրյա թերթը տեղի ունեցածը որակել է որպես «հավանաբար ամենավատ արարքը, որը Դոնալդ Թրամփը մինչ օրս կատարել է» ։
Չինաստանի պետական լրատվական Xinhua գործակալությունը նույնպես քննադատել է ԱՄՆ նախագահի որոշումը ։
Բողոքներ
Հայտարարության օրը ցուցարարները հավաքվել են Սպիտակ տան դարպասների մոտ։ Ցուցարարների թվում է եղել Բիլ Նայը՝ գիտության հանրահռչակողն ու հեռուստահաղորդավարը, որը հայտնի է գիտական տերմիններն ավելի մատչելի դարձնելու ունակությամբ։ Վաշինգտոնում Ջոն Ուիլսոնի տունը վառվել է կանաչ գույնով՝ ի նշան որոշման դեմ բողոքի։ Ավելի ուշ կանաչ գույն սկսեցին լուսավորել համաշխարհային առևտրի կենտրոնները, Կոստյուշկոյի կամուրջը, Նյու Յորքի քաղաքապետարանը, Բոստոնի և Մոնրեալի քաղաքապետարանները, Փարիզի դե Վիլ հյուրանոցը, Մեխիկոյում հեղափոխության հուշարձանը և անկախության հրեշտակը։ Բողոքի ակցիաները տեղի են ունեցել նաև Նյու Յորքում, Մայամիում, Սան Դիեգոյում և Սիրաքյուոսում։
Ծանոթագրություններ
Կատեգորիա:2017 միջազգային հարաբերություններում Կատեգորիա:Շրջակա միջավայրի պաշտպանություն Կատեգորիա:Դոնալդ Թրամփի նախագահություն Կատեգորիա:ԱՄՆ-ի արտաքին քաղաքականություն
Ջին (այլ կիրառումներ)
Ջին կարող է վերաբերել՝
Պյատիխատկի (Նեկլինովսկի շրջան)
Պյատիխատկի (Пятихатки), գյուղ (խուտոր) Ռուսաստանի Դաշնության Ռոստովի մարզի Նեկլինովսկի շրջանում։ Մտնում է Սինյավսկի գյուղական համայնքի կազմի մեջ։
Կատեգորիա:Ռոստովի մարզի Նեկլինովսկի շրջանի բնակավայրեր
Ուղղակի ժառանգորդուհի
«Ժառանգորդուհի ուղիղ գծով» («Наследница по прямой»), խորհրդային ֆիլմ, որը նկարահանել է ռեժիսոր Սերգեյ Սոլովյովը։
Ֆիլմը եզրափակում է Սերգեյ Սոլովյովի եռերգությունը, որը սկսվել է «Հարյուր օր մանկությունից հետո» և «Փրկարարը» ժապավեններով։
Ֆիլմում օգտագործվել է Ալեքսանդր Պուշկինի՝ անծանոթուհուն ուղղված նամակի իսկական տեքստը (1823 թվականի հուլիս, Օդեսա)։
Սյուժե
13-ամյա օդեսացի Ժենյան սիրում է Պուշկինի պոեզիան։ Նրա կերպարը ուղղորդում է աղջկա կյանքը։ Իր տոհմածառը ուսումնասիրելով՝ Ժենյան համոզվում է, որ ինքը Պուշկինի ժառանգորդն է։ Աղջկա ռոմանտիկ ներքին կյանքը շրջապատից աջակցություն և ըմբռնում չի գտնում։
Ժենյայի հոր մոտ Մոսկվայից գալիս է նրա մանկության ընկերը որդու՝ Վոլոդյայի հետ։ 18-ամյա երիտասարդին սիրահարված Ժենյան հույս ունի, որ նա կհասկանա իրեն, բայց առաջին սերը հիասթափությամբ է ավարտվում։
Ֆիլմի գնահատականներ
Բազմաթիվ քննադատներ նշել են, որ ֆիլմը եռերգության մի մասն է և «Հարյուր օր մանկությունից հետո» և «Փրկարարը» ֆիլմերի ստեղծագործական որոնումների յուրօրինակ շարունակությունը։ Քննադատներից մեկի կարծիքով՝ եռերգությունը «համակված է երիտասարդների վրա գեղեցիկի ազդեցության ընդհանուր թեմայով»։
Իսպերեդյու
Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը Պեչորա գետն է մինչև թափվելը Ուսա, գետի գետային ավազանը Պեչորա ։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների ՝
Ծանոթագրություններ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Ալան Լեդ
Ալան Ուոլբրիջ Լեդ (Alan Walbridge Ladd, ), ամերիկացի դերասան։
Կենսագրություն
Ալան Լեդը ծնվել է Արկանզաս նահանգի Հոթ Սփրինգս քաղաքում՝ Ալան Լեդ ավագի և Ինի Ռեյլի Լեդի ընտանիքում։ Հայրը մահացել է, երբ տղան չորս տարեկան էր, և մայրը տեղափոխվել է Օկլահոմա Սիթի քաղաք, որտեղ ամուսնացել է Ջիմ Բիվերսի հետ։ Այնուհետև ընտանիքը կրկին տեղափոխվել է Կալիֆոռնիա։ 162 սմ հասակի համար դպրոցում ստացել է Թինի (այսինքն՝ «փոքրիկ») մականունը։ Դպրոցն ավարտելուց հետո բացել է խորտկարան։ Warner Bros. ստուդիայում աշխատել է որպես ատաղձագործ։ Կարճ ժամանակ սովորել է «Universal Pictures» ստուդիայում։ Հեռանալով ստուդիայից՝ աշխատանք է գտել ռադիոյում։ 1936 թվականին ամուսնացել է Մարջորի Ջեյն Հարոլդի հետ, որի հետ ծանոթացել էր դեռևս դպրոցում։
1942 թվականին ամուսնացել է Սյու Քերոլի հետ, որը նրա գործակալն էր։ Հենց Քերոլն էր «Զենք վարձույթի համար» նուար ֆիլմում նրա համար դեր գտել, որից հետո Լեդը ճանաչում է ստացել։
Այն յոթ ֆիլմերից առաջինն էր, որտեղ Լեդը խաղացել էր Վերոնիկա Լեյկի հետ միասին։ Զինված ուժերում կարճ ծառայությունը չի նվազեցրել նրա հանրաճանաչությունը, չնայած նրան, որ 1940-ական թվականներին նրա մասնակցությամբ ոչ մի ֆիլմ այնքան հաջող չէր, որքան «Զենք վարձույթի համար» ֆիլմը։ 1948 թվականին Լեդը կազմակերպել է սեփական պրոդյուսերական «Տուփ 13» ընկերությունը։ Նրա դերերից առավել հայտնի է 1953 թվականի «Շեյն» արևմտյան ֆիլմում խաղացած հրաձիգի դերը։
Հարբեցողությունը և դեպրեսիան, որից տառապել է նրա մայրը, ազդել են դերասանի կարիերայի և անձնական կյանքի վատթարանալու վրա։ 1964 թվականին նա մահացած է հայտնաբերվել Փալմ Սփրինգս քաղաքում։ Մահվան պատճառը ալկոհոլի և ցավազրկող դեղերի գերբարձր դոզան է եղել։ Նա թաղվել է Կալիֆոռնիա նահանգի Գլենդել քաղաքի Ֆորեստ Լաուն գերեզմանատանը։
Առաջին ամուսնությունից Լեդի որդին՝ Ալան Լեդ կրտսերը, դարձել է կինոպրոդյուսեր։ Երկրորդ ամուսնությունից նա ունեցել է երկու երեխա՝ դուստրը՝ Ալանին և որդին՝ Դեյվիդը։
Լեդի պատվին Հոլիվուդյան փառքի ծառուղում աստղ է տեղադրվել։ 1995 թվականին Փալմ Սփրինգսի աստղերի ծառուղում նրան նվիրել են Ոսկե արմավենու աստղ ։
Ծանոթագրություններ
Կատեգորիա:Սեպտեմբերի 3 ծնունդներ Կատեգորիա:1913 ծնունդներ Կատեգորիա:Հունվարի 29 մահեր Կատեգորիա:1964 մահեր Կատեգորիա:20-րդ դարի դերասաններ Կատեգորիա:Ամերիկացի կինոպրոդյուսերներ Կատեգորիա:Ամերիկացի դերասաններ Կատեգորիա:Ամերիկացի հեռուստատեսային դերասաններ Կատեգորիա:Ամերիկացի կինոդերասաններ Կատեգորիա:Հնչյունավորողներ Կատեգորիա:Ամերիկացի հեռուստապրոդյուսերներ Կատեգորիա:Ամերիկացի հնչյունավորողներ Կատեգորիա:Ամերիկացի տղամարդ կինոդերասաններ Կատեգորիա:Ինքնասպաններ
Վանեսա Ալֆարո
Վանեսա Ալֆարո (Vanessa Alfaro, ), բոլիվիական ծագմամբ դիզայներ, ձեռնարկատեր, մոդել և դերասանուհի Լոս Անջելեսից (Կալիֆոռնիա) ։ Ալֆարոն Sonne Global Inc. ընկերության ղեկավարն ու գլխավոր տնօրենն է, որը զբաղվում է ապրանքանիշների ստեղծմամբ և լիցենզավորմամբ, մարքեթինգով և գովազդով ։ Ալֆարոն պրետ-ա-պորտեի առաջին և միակ կանացի հագուստն է ստեղծել ՖԻՖԱ-ի համար Բրազիլիայում կայանալիք Աշխարհի առաջնության ժամանակ։ Նա միակ դիզայներն էր, որը ՖԻՖԱ-ի հետ աշխատում էր կանանց գծի վրա՝ օգտագործելով ֆուտբոլի աշխարհի առաջնության պաշտոնական Պատկերանիշները  ։
Ալֆարոն աշխատել է հագուստի դիզայնով, ապրանքների լիցենզավորմամբ և մարքեթինգով ։
Ալֆարոն 17 տարեկանում սկսել է Բոլիվիայում աշխատել որպես մոդելավորող։ Նա վարել է խմբագրական և պոդիումային մոդելի ակտիվ կարիերա, ինչպես նաև գեղեցկության մրցույթներում նշվել է տարբեր տիտղոսներով, այդ թվում՝ «Ամենաֆոտոգենիկը» և «Ամենագեղեցիկը մոդելներից»  ։
19 տարեկանում Ալֆարոն Կոչաբամբայում, Բոլիվիայում, երբ դեռ սովորում էր Բոլիվիայի Կաթոլիկ համալսարանի ինժինիրինգի ֆակուլտետում ստեղծել է Sonne Images & Production-ը ։ Նա ավարտել է ուսումը և ստացել է ֆինանսների մագիստրոսի աստիճան, նաև մասնագիտացել է գրաֆիկական և նորաձևության դիզայնում ։ Երբ Ալֆարոն 24 տարեկան էր, ամուսնացել է և տեղափոխվել ԱՄՆ։ Հայտնվելով ԱՄՆ-ում՝ շարունակել է աշխատել որպես դիզայներ, մոդել, դերասանուհի և երաժիշտ  ։
Կարիերա
Ալֆարոն նկարահանվել է բազմաթիվ երաժշտական տեսահոլովակներում, հեռուստատեսությունում և ֆիլմերում, ներառյալ՝Աշերի «Hey Daddy» տեսանյութը և Nickelodeon-ի «ICarly» տեսահոլովակը դերասան Ջեք Բլեքի հետ ։
2013 թվականի վերջին ստեղծել է ՖԻՖԱ-ի լիցենզավորած կանացի հագուստի առաջին և միակ գիծը՝Ֆուտբոլի աշխարհի առաջնություն 2014-ի համար ։
Ալֆարոն Vanessa Alfaro Bridal & Couture-ի ղեկավարն ու գլխավոր տնօրենն է ։ Բացի այդ ստեղծել է նորաձևության CHIVANE ապրանքանիշը ։
Ծանոթագրություններ
Կատեգորիա:Դերասաններ Կատեգորիա:Մոդելներ այբբենական կարգով Կատեգորիա:Ամերիկացի մոդելներ Կատեգորիա:Կին գործարարներ Կատեգորիա:Ամերիկացի հեռուստատեսային դերասանուհիներ Կատեգորիա:Ամերիկացի դիզայներներ
(2105) Գուդի
(2105) Գուդի (Gudy), աստերոիդ աստերոիդների հիմնական գոտում։ Հայտնաբերվել է 1976 թվականի փետրվարի 29-ին Հանս-Էմիլ Շուստերի կողմից Լա Սիլյայում ։
Միջին հեռավորությունը Արեգակից կազմում է 2,388086 ա. մ., առավելագույնը մոտենում է 2,0284 ա. մ. հեռավորության վրա և հեռանում 2,7478 ա. մ. ։ Արեգակի շուրջ մեկ ամբողջական պտույտ է կատարում 1347,95 երկրային օրվա ընթացքում, իր ուղեծրով շարժվելով միջինում 0,267073 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 29,34° անկյուն։
Արտաքին հղումներ
Կատեգորիա:1976 թվականին հայտնաբերված աստղագիտական մարմիններ Կատեգորիա:Հանս-Էմիլ Շուստերի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Կոլոտովկա (գյուղ, Վյազեմսկի շրջան)
Կոլոտովկա (Колотовка), գյուղ Ռուսաստանի Սմոլենսկի մարզի Վյազեմսկի շրջանի կազմում։
Բնակչությունը 2007 թվականին գրանցված տվյալներով կազմում էր 1 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Վյազեմսկի շրջանի բնակավայրեր
Աստվածածնա պար
Աստվածածնա պար, Ջավախքում պահպանված հայկական ծիսական պար, որը տարածված է եղել Կարինի շրջանում։ Պատկանում է «երկու գնալ, մեկ դառնալ» պարերի ընտանիքին։
Խորհուրդ
Պարը կապված էր հեթանոսական մայր աստվածության պաշտամունքի մնացորդների հետ, նվիրված էր մայրության և պտղաբերության աստվածուհուն՝ Անահիտին։ Պարը կատարում էին Խաղողօրհնեքի տոնին, որը նույնպես կապված էր պտղաբերության հետ։ Հետագայում այս պարի կատարումը վերագրվեց Մարիամ Աստվածածնին, իսկ պարել սկսեցին միայն Աստվածածնա վերափոխման տոնին, որը կրկին համատեղվեց Խաղողօրհնեքի տոնակատարության հետ։ Մինչև Երկրորդ համաշխարհային պատերազմը պարն ավանդաբար կատարել են տարին մեկ անգամ՝ Աստվածածնի Վերափոխման տոնին։ Հետագայում, Աստվածածնի պաշտամունքի խարխլման հետևանքով, պարն աստիճանաբար մոռացության է տրվել, մի բան, որը ծիսական պարերի համար դարձել է ընդհանուր երևույթ։
Պարային քայլերը
«Աստվածածնա պարը» դանդաղ, հանդիսավոր պար է։ Պարում են կլոր, պարտադիր փակ շրջանով։ Կանգնում են կողք կողքի, երեսները դեպի շրջանի կենտրոնը։ Ձեռքերը բռնում են թևկախ, ափ ափի։ Գրառված «Աստվածածնա պարում» տեմպը դանդաղ է, ռիթմը՝ անհավասար։ Պարեղանակը 7/8 է։ Ամեն մի քայլը զբաղեցնում է 1/16 ժամանակ և նույնքան էլ դադար է պահվում։
Պարային քայլերն են․ Պարի բոլոր հաշիվներին կատարվում է մեկ ծունկկոտրուկ՝ 1/16 տևողությամբ։ Յուրաքանչյուր հաշվին քայլից հետո կատարվում է իրանի աջ ու ձախ 15˚ առանցքային թեքումներ, այսինքն՝ շորոր ։
Օչերետյանկա (գյուղ, Չեռնյախովսկի շրջան)
Օչերետյանկա (Очеретянка), գյուղ Ուկրաինայի Ժիտոմիրի մարզի Չեռնյախովսկի շրջանում։ Հիմնադրվել է 1640 թվականին։
2001 թվականի տվյալներով Օչերետյանկա գյուղում բնակվում էր 317 մարդ։ Բնակավայրը զբաղեցնում է 1663 կմ² տարածք։ Բնակչության խտությունը կազմում էր 190,62 մարդ/կմ²։
Արտաքին հղումներ
Կատեգորիա:Ուկրաինայի Ժիտոմիրի մարզի Չեռնյախովսկի շրջանի բնակավայրեր Կատեգորիա:Ուկրաինայի գյուղեր Կատեգորիա:1640 թվականին հիմնադրված բնակավայրեր